Hasjim Ning

Lètnan Kolonèl (Purn). Dr.(HC). H. Masagus Nur Muhammad Hasjim Ning otabâ Hasjim Ning (22 Agustus 1916 – 26 Dèsèmber 1995) panèka pangusaha ḍâri Indonèsia. È masa jhâjâna, salèrana èsebbhut mènangka "Rato Motor Indonèsia" Sareng pan-bârâmpan Mèdia nasional. Salaèn èsebbhut kalabân sebbhudhân akadhi sabelluna, salèrana tamaso' sala sèttong pamaddhek PT Pembangunan Jaya.

 Kaoḍi'ân 
Hasjim panèka orèng Minangkabau sè arantau ka Jakarta è taon 1937. Tapè, ḍuwâ' taon saellana, salèrana èyangka' dhâddhi bekkèlla NV Velodrome Motorcars è Tanjung Karang, Lampung. Saellana ghânèka, salèrana mellè tambhâng bâto bara sakabbhina è Tanjung Enim taon 1941. Hasjim Ning abâli ka Jhâbâ, dhâddhi administratur kebbhun tèh bân kina è Cianjur è jhâman perrang. Polana bercita-citana dhâddhi  tentara maskè ta' ollè èdhi rèng seppo, salèrana jhughân noro' angka' sanjhâta ghâbây perrang è Cianjur, Bandung Lao', è taon 1945. Lèma taon saellana, salèrana pènsiun kalabân pangkat sè palèng akhèr panèka lètnan Kolonèl.

Hasjim bâkto kènè' ollè pendidikan cokop tegghâs ḍâri rèng seppona. Samarèna asakola, salèrana kodhu ngajhi sareng ghuru sè èolok ka romana. Samangkèn salèrana aconto cara kasebbhut ghâbây ngajhâri na'-ana'na. Pangusaha sè ollè gellar Dr.H.C. ghâbây Èlmo Manajemen ḍâri Univèrsitas Islam Somattra Ḍâjâ ka'dinto toman aktif è dhunnya politik.

Haji Masagoes Noer Moechamad Hasjim Ning, 79, sèdhâ tangghâl 26 Dèsèmber 1995 è RS Medistra, Jakarta, sabelluna salèrana èrabât polana sakè' jantung bân ginjal."Ohio University Library". https://web.archive.org/web/20081020162940/http://www.library.ohiou.edu/indopubs/1996/01/27/0107.html Èarsipaghi ḍâri vèrsi aslina tangghâl 2008-10-20. Èaksès tangghâl 19-01-2026

 Bisnis 
Saellana pènsiun ḍâri tentara kalabân pangkat Lètnan Kolonèl 1951, Hasjim adhâghâng motor bân maddhek Djakarta Motor Company. Usaha ka'dinto akembhâng polana salèrana tamaso' sala sèttong pangusaha nasional sè suksès ḍâlem "Program Benteng" sè èkaghâbây sareng pamarènta Orde Abit. Saellana duwâ' taon, usaha kasebbhut akembhâng dhâddhi usaha parancangan motor partama è Indonèsia, Indonesian Service Station. Salèrana pas lebbi èkennal mènangka pangusaha parancangan motor, maskè jhughân ajhâlân ḍâlem pan-bârâmpan bidang, akadhi èkspor-impor, bank, biro parjhâlânan, pabrik kosmètik, bân konsultan rèkayasa sè nyerrâp ta' korang ḍâri 3.000 karyawan. Salaènna ghânèka, salèrana dhâddhi angghuta dèwan komisaris PT Jaya, Daha Motor, Jakarta Motor, Hotèl Kemang, Asuransi Sriwijaya, PACTO, bân Central Commercial Bank.

È taon 1981, salèrana ajhuwâl 49% saham Bank Parniyaga'an Indonèsia andi'na abâ'na, ka Mochtar Riady. Bâllu' taon saellana bank ka'dinto aghentè nyama dhâddhi Lippo Bank, banbân ngalakonè merger sareng Bank Umum Asia.

È awwâl taon 1984, Hasjim èwawancarai majalah Prancis Paris Match. È ka'dissa' salèrana ngoca', bisnis parancangan motor è Indonèsia ta' patè bhâghus polana asaèng sareng Jeppang. Motor-motor sè èrancang abâ'na lakar ghâbâyna Èropa bân Amèrika. Perusahaan Èropa bân Amèrika noro' birokrasi, tapè Jeppang matao langsung cem-macemma motorra. Suksès usahana dhâddhi sebbhâb Hasjim èkaparcajâ ajabat Katua Umum Kadin periode 1979-1982.

 Sombher-sombher